ai4bharat/Pralekha huggingface dataset:
جل شکتی وزارت
این ایم سی جی نے آئی ٹی او جمنا گھاٹ پر ’جمنا اُتسو‘ کا اہتمام کیا
ڈی جی، این ایم سی جی نے لوگوں سے جمنا کی صفائی کے لیے ہاتھ ملانے کی اپیل کی ہے۔ دسمبر 2022 تک جمنا ندی پر 3 بڑے ایس ٹی پی کو مکمل کرنے کے عزم کا اعادہ
این ایم سی جی جمنا کی صفائی کے لیے سیوریج انفراسٹرکچر کی تعمیر کے لیے 2300 کروڑ کی فنڈنگ فراہم کر رہا ہے
نئی دہلی:27؍مارچ2022: آزادی کا امرت مہوتسو کی تقریبات کے ایک حصے کے طور پر گنگا کی صفائی ستھرائی کے قومی مشن  نے آج اے ایس آئی ٹی اے ایسٹ ریور فرنٹ، آئی ٹی او برج پر غیر سرکاری تنظیموں کے ایک گروپ کے ساتھ مل کر جمنا ندی کی شان و شوکت کو منانے کے لئے ’’اس کو صاف رکھنے کے عہد کے ساتھ‘‘ جمنا اتسو کا اہتمام کیا۔ ڈی جی، این ایم سی جی، جناب جی اشوک کمار نے تمام حصہ لینے والی تنظیموں کو جمنا اتسو میں متعدد اسٹیک ہولڈرز اور تمام عمر کے گروپوں کو کامیابی کے ساتھ شامل کرنے کے لیے مبارکباد دی اور لوگوں سے جمنا، جو دریائے گنگا کی سب سے بڑی اور اہم معاون ندی ہے، کو صاف کرنے کے لیے لگن سے ہاتھ ملانے کی اپیل کی۔
جمنا کو صاف کرنے کے لئے این ایم سی جی کی وابستگی اور عہد کو دہراتے ہوئے جناب کمار نے کہا کہ ’’جبکہ نمامی گنگے پروگرام کے تحت گنگا طاس کے اہم جزو پر توجہ مرکوز کی گئی تھی اور اب اس کے مثبت نتائج سامنے آ رہے ہیں، اب دریائے جمنا کو صاف کرنے کا ہدف ہے اور اس بات کو یقینی بنانا ہے کہ 3 بڑے تعمیر کیے جانے والے ایس ٹی پی اسٹیک ہولڈرز کے تعاون سے دسمبر 2022 تک مکمل ہو جائیں گے، جس سے تمام بڑے نالوں اور گندے پانی کو جمنا ندی میں گرنے سے روکا جائے گا‘‘۔ انہوں نے مزید کہا کہ امید ہے کہ دہلی کے لوگ اگلے سال تک جمنا کو زیادہ صاف دیکھ سکیں گے۔ این ایم سی جی دریائے جمنا کے لئے سیوریج کے بنیادی ڈھانچے کی تعمیر کے لئے تقریباً 2300 کروڑ روپے کی مالی مدد فراہم کر رہا ہے۔
جناب کمار نے کہا کہ ہم سب کو اپنے دریائے جمنا، اس کے کناروں، اس کی حیاتیاتی تنوع، اس کے نباتات اور حیوانات پر فخر ہونا چاہیے اور جیسا کہ وزیر اعظم جناب نریندر مودی نے تصور کیا ہے، دریائے گنگا اور اس کی معاون ندیوں، سب سے اہم جمنا کو صاف کرنا ایک جن آندولن بن جانا چاہیے۔
جمنا گھاٹ پر 1000 سے زیادہ لوگ صبح کے وقت جمنا اُتسو منانے کے لیے جمع ہوئے، جس میں لائیو پینٹنگز، نکڑ ناٹک، کلاسیکی پرفارمنس، روحانی پرفارمنس، موسیقی اور رقص کی تقریبات وغیرہ کا انعقاد کیا گیا۔ جمنا گھاٹ پر تہوار کا منظر تھا، جہاں سبھی عمر گروپ کے لوگوں نے دریائے جمنا کی تعظیم کی اور دریا کو صاف کرنے کے لیے ایک رفتار پیدا کرنے میں حصہ لیا۔ تقریب کے سب سے متاثر کن گوشوں میں سے ایک بورڈ تھا جس میں تصویریں اور پینٹنگز تھیں جو کم مراعات یافتہ بچوں نے بنائی تھیں۔ ’پلاسٹک بالکل بھی نہیں‘ کے پیغام کو پھیلانے کے لیے پانی پینے کے لیے پانی کے اسٹیشنوں پر کلھڑ  رکھے گئے تھے۔
این ایم سی جی نے لوگوں کو خاص طور پر بچوں کو گنگا کویسٹ 2022 میں حصہ لینے کے لیے بھی بتایا جو نمامی گنگے پروگرام کے تحت منعقد کیا گیا تھا جس کے لیے 22 ستمبر 2021 کو رجسٹریشن شروع کیا گیا تھا اور کوئز 7 اپریل 2022 کو شروع کیا جائے گا۔ گنگا کویسٹ ایک آن لائن کوئز ہے جس کا انعقاد 2019 سے کیا جارہا ہے اور اس نے لاکھوں بچوں کو نمامی گنگے پروگرام سے جوڑنے میں اپنا اثر ڈالا ہے۔
سماجی انصاف اور تفویض اختیارات کی وزارت
جناب تھاور چند گہلوت ہندستانی بزر گ شہریوں کی مدد کے لئے کل سیج  پہل اور سیج پورٹل کی شروعات کریں گے
نئی دہلی،3جون2021/ ہندستان میں تیزی سے بڑھتی ہوئی بزرگ شہریوں کی آبادی کی ضروریات پر توجہ مرکز کرنے کے مقصد سے سماجی انصاف اور تفویض اختیارات کی وزارت کل سینئر کیئر ایجنگ گروتھ انجن  پروجیکٹ کا آغاز کرے گی۔ اس پہل کے تحت چنندہ قابل اعتماد اسٹارٹ اپ کے ذریعہ بزرگوں کی دیکھ بھال کی مصنوعات اور خدمات مہیا کرانےکے لئے انتخاب ، تعاون اور مینوفیکچرنگ کے واسطے’’ون –اسٹاپ ایکسیس‘ شروع کیا جائے گا۔ اس پہل کا آغاز نئی دہلی میں جناب تھاور چند گہلوت کے ذریعہ سماجی انصاف اور تفویض اختیارات کی وزارت میں وزیر مملکت جناب رتن لال کٹاریہ کی موجودگی میں کیا جائے گا ۔اسٹارٹ-اپس ایک خصوصی پورٹل کے ذریعہ سیج کا حصہ بننے کے لئے درخواست دے سکتے ہیں ۔اسے بھی کل ہی لانچ کیا جائے گا۔
اسٹارٹ –اپس کا انتخاب نئی مصنوعات اور خدمات کی بنیادی پر کیا جائے گا ۔انہیں بزرگوں کو مالی، خوردنی اور پیسے کا انتظام نیز، قانونی رہنمائی سے وابستہ تکنیکی رسائی مہیاکرانے کے علاوہ صحت، رہائش اور دیکھ بھال مراکز جیسے میدانوں میں سہولت فراہم کرنے میں اہل ہونا چاہئے۔ سینئر کیئر ایجنگ گروتھ انجن پورٹل کو وزارت تعلیم میں چیف ایگزیکٹیو افسر جناب چندر شیکھر نے وزارت تعلیم میں معاون اختراعی ڈائریکٹر ڈاکٹر ایلنگون کے ساتھ ملکر ریکارڈ وقت میں تیار کیا اور حتمی شکل دی ہے۔
سماجی انصاف اور تفویض اختیارات کی وزارت ایک خدمات یا سہولت فراہم کرنے والی کی شکل میں کام کرے گی ، جو بزرگوں کو ان چنے ہوئے اسٹارٹ اپس کے ذریعہ پروڈکٹس تک پہنچانے میں اہل بنائے گا ، ہندستان میں بزرگ شہریوں کی آبادی بڑھ رہی ہے ۔ اور سروے کے مطابق ملک میں کل آبادی کے فی صد کے روپ میں بزرگوں کی حصہ داری سال 2001 میں تقریباً 7.5 فی صد تھی، جو بڑھ کر 2026 تک تقریباً 12.5 ہوجائے گی اور اس کے 2050 تک 19.5 فی صد سے زیادہ ہونے کی امید ہے۔ صورتحال کو دیکھتے ہوئے ہندستان میں خصوصی طور سے کووڈ کے بعد کے وقت میں ایک اور زیادہ مضبوط بزرگ شہری دیکھ بھال ایکوئل سسٹم بنانے کی فوراً ضرورت ہے۔
سینیئر کیئر ایجنگ گروتھ انجن بزرگوں کے لئے اسٹارٹ اپس پر اختیار حاصل ماہرین کی کمیٹی  کی رپورٹ کی سفارشوں کے مطابق بنائی گئی ہے۔
ش ح۔ ش ت۔ج
Uno-5144
(Visitor Counter : 124
وزارت سیاحت
سرکردہ آن لائن ٹریول ایجنٹوں  کے وفد نے آج نئی دہلی میں سیاحت اور ثقافت کے وزیر مملکت  جناب پرہلاد سنگھ پٹیل سے ملاقات کی
ہوٹلوں کو احتیاطی اقدامات کے ساتھ کھولے جانے اور صفائی ستھرائی/ سیفٹی سے متعلق معاملات کے اردگرد بات چیت مرکوز رہی
ہندوستان کے سرکردہ آن لائن ٹریول ایجنٹوں  کے ایک وفد نے آج نئی دہلی میں سیاحت اور ثقافت کے مرکزی وزیر مملکت  جناب پرہلاد سنگھ پٹیل سے ملاقات کی۔ اس میٹنگ کے دوران ہوٹلوں کو احتیاطی اقدامات کے ساتھ کھولے جانےاور اقامتی اکائیوں کیلئے صفائی ستھرائی/ سیفٹی معاملات کیلئے لاک ڈاؤن ضابطوں اور سفر سے متعلق سرگرمیوں کے اردگرد بات چیت مرکوز رہی۔
مرکزی وزیر نے مقامی سیاحت سے شروع کرکے ٹریول سیکٹر کو پھر سے شروع کرنے کیلئے وزارت کے منصوبے کو ساجھا کیا۔ نیز او ٹی ا ے کے ذریعے پیش کی گئی تجاویز اور خیالات کو دلچسپی کے ساتھ سنا۔
اس وفد نے مختلف سیاحتی خدمات کو بہتر سہولیات دینے کیلئے بے مثال بھارت ڈیجیٹل پلیٹ فارم کا فائدہ اٹھانے کے طور طریقوں پر وزارت سیاحت کے ساتھ شراکت داری کرنے سے متعلق معاملات پر بھی گفتگو کی۔ اشتراک کے دوسرے شعبوں میں ٹورسٹ گائیڈوں کیلئے ایک ای۔ مارکٹ مقام تیار کرنے نیز او ٹی اے سیکٹر کیلئے ٹیکس کلیکٹیڈ ایٹ سورس  اور ٹیکس ڈڈکٹیڈ ایٹ سورس  میں اصلاحات جیسے اُمور شامل تھے۔
اس وفد نے سیاحت اور ثقافت کے وزیر مملکت  سے وزارت سیاحت کے او ٹی اے 2018 رہنما خطوط کو سہل بنانے نیز صنعت کو تحریک دینے والی کوالٹی اشورنس اور شکایات کے ازالے کے میکینزم کے موافق خود کی تصدیق شدہ کے اصول پر آسان بنانے کی بھی درخواست کی۔
سیاحت کی وزارت کے اعلیٰ افسران بھی اس میٹنگ میں موجود تھے اور او ٹی اے کی نمائندگی او یو کے ریتیش ، میک مائی ٹرپ کےدیپ کالرا، یاترا کے دھروسنگری اور ایزی ٹرپ پلانرس لمیٹیڈ کے رتی کانت پٹی نے کی۔
او ٹی اے آن لائن کمپنیاں ہیں جو اپنی ویب سائٹوں- پورٹلوں کے ذریعے صارفین کو انٹرنیٹ کے توسط سے براہ راست سفر سے متعلق مختلف خدمات بُک کرنے میں اہل بناتی ہیں۔یہ دیگر کمپنیوں کے ذریعے دستیاب / اہتمام کردہ ٹرپ پورٹل کار، فلائٹ، تعطیلات کے پیکیج کو دوبارہ فروخت کرنے والی تھرڈ پارٹی ایجنٹ ہیں۔
-----------------------
م ن۔م ع۔ ع ن
U NO: 2902
(Visitor Counter : 123
امور صارفین، خوراک اور عوامی تقسیم کی وزارت
ایک ملک ایک راشن کارڈ اسکیم کے تحت جو سبھی این ایس ایف اے مائیگرینٹ کارکنوں کو سبسڈی والے اناج کی بلارکاوٹ سپلائی کی گئی ہے اسے اب 20 ریاستوں اور مرکز کے زیر انتظا م علاقوں میں لاگو کر دیا گیا ہے؛ دیگر سبھی ریاستوں اور مرکز کے زیر انتظام علاقوں کو مارچ 2021 سے پہلے اس سے جوڑ دیا جائے گا
نئی دہلی،18 جولائی ، 2020 / ایک ملک ایک راشن کارڈ کی سہولت راشن کارڈ کو ایک ریاست سے دوسری ریاست لے جانے کی سہولت کے طور پر چار ریاستوں میں اگست 2019 کو شروع کی گئی تھی، تبھی سے 20 ریاستوں اور مرکز کے زیر انتظام علاقوں کو قومی پورٹیبلٹی کلسٹر سے جون 2020 کو جوڑ دیا گیا۔ لہذا اس سہولت سے این ایس ایف اے کارڈ کے حامل افراد کے لیے 20 ریاستوں اور مرکز کے زیر انتظام علاقوں میں فی الحال یہ سہولیات دستیاب ہے۔ یہ ریاستیں اور مرکز کے زیر انتظام علاقے ہیں آندھرا پردیش، ہریانہ، کرناٹک ، مہاراشٹر، اڈیشہ، سکم، میزورم ، تلنگانہ، کیرالہ، پنجاب ، تریپورہ ، بہار، گوا ، ہماچل پردیش ، دادر و نگر حویلی اور دمن و دیو ، گجرات ، اتر پردیش ، جھارکھنڈ، مدھیہ پردیش اور راجستھان۔
اب آزمائش کا کام مزید 4 ریاستوں اور مرکز کے زیر انتظام علاقوں ، جموں و کشمیر ، منی پور ، ناگالینڈ اور اتراکھنڈ میں مکمل کر لیا گیا ہےتاکہ ان ریاستوں میں جلد ہی ایک ملک ایک راشن کارڈ اسکیم کے تحت قومی پورٹیبیلٹی کے تحت سہولیات شروع کی جائے۔
اس کے ساتھ ساتھ ، ان ریاستوں اور مرکز کے زیر انتظام علاقوں کے لیے ایک ریاست سے دوسری ریاست میں لین دین اور درکار ویب خدمات بھی شروع کر دی گئی ہیں۔ یہ خدمات سینٹرل ڈیش بورڈ کے ذریعے شروع کی گئی ہیں۔ سبھی دیگر ریاستوں اور مرکز کے زیر انتظام علاقوں میں مارچ 2021 سے پہلے اس اسکیم سے جوڑنے کا نشانہ مقرر کیا ہوا ہے۔
ایک ملک ایک راشن کارڈ کی سہولت ایک امنگوں والا منصوبہ ہے اور خوراک اور عوامی نظام تقسیم کی ایک کوشش ہے تاکہ سب کے لیے خوراک کی یقین دہانی کے قومی ایکٹ این ایس ایف اے 2013 کے تحت آنے والے سبھی افراد کو خوراک کی دستیابی کی یقین دہانی کرائی جا سکے، جس میں یہ تفریق بھی نہ ہو کہ یہ لوگ ملک کے کس حصے میں رہتے ہیں ۔ اس اسکیم کو مرکزی شعبے کی اسکیم ، عوامی نظام تقسیم کے مربوط بندوبست کے تحت راشن کارڈ کی ملک گیر پورٹیبیلٹی لاگو کر کے شروع کی جائے گی۔
اگرچہ یہ نظام اُن مائیگرینٹ این ایس ایف اے افراد کے لیے ہے جو عارضی تلاش و معاش میں جلدی جلدی ایک جگہ سے دوسری جگہ جاتےہیں لیکن اب اس اسکیم کا اطلاق اس متبادل کے ساتھ کر دیا گیا ہے کہ یہ لوگ ملک کے کسی بھی حصے میں اپنی پسند کی جگہ کی مناسب قیمت کی دکان ایف پی ایس سے اپنے کوٹے کا اناج حاصل کر سکتے ہیں۔ جس کے لیے انہیں وہی راشن کارڈ ہی استعمال کرنا ہوگا جو ان کی بائیو میٹرک یا آدھار کی بنیاد پر بنایا گیا ہے۔ اس راشن کارڈ کی مدد سے ایف پی ایس پر نصب کیے گئے الیکٹرانک پوائنٹ آف سیل آلے سے یہ اناج خریدا جا سکتا ہے۔
لہذا، ایف پی ایس پر ای پی او ایس آلات کی تنصیب اس نظام کے لیے اہم ہے جس کا فائدہ مستفیدین اپنا راشن کارڈ نمبر یا آدھار نمبر ملک میں کسی بھی ایف پی ایس ڈیلر کو بتا کر حاصل کر سکتے ہیں۔ کنبے کا کوئی بھی رکن جس نے اپنا آدھار ، راشن کارڈ سے جوڑ رکھا ہو ، راشن حاصل کر سکتا ہے۔ راشن کارڈ یا آدھار کارڈ ، راشن ڈیلر کے پاس لے جانے کی ضرورت نہیں ہے۔ مستفیدین آدھار کی تصدیق اپنی انگلیوں کے نشان استعمال کر کے یہ فائدہ اٹھا سکتے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4002
(
ارضیاتی سائنس کی وزارت
اکتوبر 2020 کے مہینے میں ملک میں کچھ خاص موسمی حالات : محکمہ موسمیات کی رپورٹ
نئی دہلی،06نومبر ،2020 /
- جنوب مغربی مانسون اور شمال مشرقی مانسون کی بارشیں پورے ملک سےایک ساتھ ختم ہوئیں۔ پورے ملک کے ایک ساتھ 28 اکتوبر ، 2020 کو ختم ہوئیں۔ پورے بھارت سے 1975 سے جنوب مغربی مانسون کی ہر سال ختم ہونے والی پچھلے تاریخوں سے ظاہر ہوتا ہے کے پورے بھارت سے اس موسم کا اختتام 2010  کے دوران سب سے زیادہ تاخیر سے نہیں تھا، جس کے بعد اس موسم کا اختتام 2016 میں اور 2020  کو ہوا۔
- سبھی مہینوں کے دوران، اکتوبر اور نومبر شمالی بحیرۂ ہند طوفانی گڑ بڑ پیدا ہونے کے لیے حساس ہیں۔ اکتوبر کے مہینے میں طوفانی گڑ بڑ کی اوسط ہوا کے کم دباؤ اور طوفان کے طور پر 2.0 اور 1.8 اور نومبر کے مہینے میں 1.8 اور 1.2 رہے گی۔ یہ اعداد وشمار 1961 سے 2019 تک کہ اعداد و شمار پر مبنی ہے۔
- اکتوبر ، 2020 کے دوران ملک میں بارش 78.1 ایم ایم رہی، جو ملک میں طویل مدتی اوسط سے 3 فیصد سے زیادہ تھی۔
- اکتوبر کا مہینہ درجۂ حرارت کے لیے ایک تبدیلی والا مہینہ ہوتا ہے۔ اکتوبر 2020 کا مہینہ 1971 سے لے کر اب تک کے ریکارڈ میں رات کے وقت سب سے زیادہ درجۂ حرارت کا مہینہ تھا  اور ماہانہ اوسط کے معنوں میں تیسرا گرم ترین مہینہ تھا ۔
برائے مہربانی منسلک دستاویزات پر نظر ڈالیے۔ یہاں کلک کیجیے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7047
(Visitor Counter : 144
وزیراعظم کا دفتر
ہندوستانی کھیلوں کی تاریخ میں، ٹوکیو پیرالمپک کا ہمیشہ ایک مخصوص مقام رہے گا: وزیر اعظم
بھارت نے جتنے تاریخی تمغے جیتے ہیں اس نے ہمارے دلوں کو خوشی سے بھر دیا ہے: وزیر اعظم
وزیر اعظم نے لاثانی مہمان نوازی کے لیے جاپان کی حکومت اور لوگوں کی تعریف کی
وزیر اعظم جناب نریندر مودی نے کہا ہے کہ ہندوستانی کھیلوں کی تاریخ میں، ٹوکیو پیرالمپک کا ہمیشہ ایک مخصوص مقام رہے گا۔ انہوں نے کہا کہ ہمارے قافلہ کا ہر ایک رکن چمپئن اور حوصلہ کا باعث ہے۔
وزیر اعظم نے کھلاڑیوں کی لگاتار مدد کرنے کے لیے ان کے کوچ، سپورٹ اسٹاف اور اہل خانہ کی تعریف کی۔ انہوں نے جاپان کے لوگوں، خاص کر ٹوکیو اور جاپانی حکومت کی تعریف کی کہ انہوں نے لاثانی مہمان نوازی کی اور ان اولمپکس کے ذریعے تحمل و یکجہتی کا ضروری پیغام پیغام پھیلایا۔
وزیر اعظم نے اپنے مسلسل کئی ٹوئٹ میں کہا:
’’ہندوستانی کھیلوں کی تاریخ میں، ٹوکیو #Paralympics کا ہمیشہ ایک مخصوص مقام رہے گا۔ یہ کھیل ہر ہندوستانی کے ذہنوں پر ہمیشہ نقش رہیں گے اور کھلاڑیوں کی نسلوں کو کھیل کے لیے ترغیب دیتے رہیں گے۔ ہمارے قافلہ کا ہر ایک رکن چمپئن اور حوصلہ کا باعث ہے۔
بھارت نے جتنے تاریخی تمغے جیتے ہیں اس نے ہمارے دلوں کو خوشی سے بھر دیا ہے۔ میں اپنے کھلاڑیوں کے کوچوں، سپورٹ اسٹاف اور ان کے اہل خانہ کی تعریف کرنا چاہتا ہوں کہ انہوں نے کھلاڑیوں کی لگاتار مدد کی۔ ہم امید کرتے ہیں کہ اپنی کامیابیوں کو بنیاد بناکر ہم کھیلوں میں مزید شرکت کو یقینی بنائیں گے۔
جیسا کہ میں نے پہلے کہا تھا، جاپان کے لوگ، خاص کر ٹوکیو اور جاپانی حکومت کی تعریف کی جانی چاہیے کہ انہوں نے لاثانی میزبانی کی اور اولمپکس کے ذریعے تحمل اور اتحاد کے ضروری پیغام کو پھیلایا۔‘‘
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 195.07 کروڑسے تجاوزکرگئی
12سے14سال کے نو عمر افراد کو 3.51 کروڑ سے زیادہ ٹیکے لگائے گئے ہیں
بھارت میں سردست 44,513 مریض زیر علاج ہیں
گذشتہ 24 گھنٹوں میں 8,582 نئے معاملات درج کئے گئے
سردست شفایابی کی شرح 98.68 فیصد ہے
متاثرہ پائے جانے والے مریضوں کی ہفتہ واری شرح 2.02 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 195.07کروڑ  سے تجاوز کر گئی ہے۔ ملک بھر میں 2,50,27,810 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3.51 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,07,629
|
|
دوسری خوراک
|
|
1,00,47,849
|
|
احتیاطی خورک
|
|
53,94,599
|
|
صف اوّل کے کارکنان
|
|
پہلی خوراک
|
|
1,84,20,530
|
|
دوسری خوراک
|
|
1,75,97,387
|
|
احتیاطی خورک
|
|
91,75,776
|
|
12 سے 14 سال کی عمر کےنوعمر بچے
|
|
پہلی خوراک
|
|
3,51,25,475
|
|
دوسری خوراک
|
|
1,93,93,200
|
|
15 سے 18 سال کی عمر کے نوجوان
|
|
پہلی خوراک
|
|
5,98,50,178
|
|
دوسری خوراک
|
|
4,69,54,612
|
|
18 سے 44 سال کی عمر کے افراد
|
|
پہلی خوراک
|
|
55,75,74,594
|
|
دوسری خوراک
|
|
49,45,34,653
|
|
احتیاطی خوراک
|
|
15,02,570
|
|
45 سے 59 سال کی عمر کے افراد
|
|
پہلی خوراک
|
|
20,33,20,935
|
|
دوسری خوراک
|
|
19,18,43,932
|
|
احتیاطی خوراک
|
|
18,05,805
|
|
60 سال سے زیادہ عمر کے افراد
|
|
پہلی خوراک
|
|
12,71,50,503
|
|
دوسری خوراک
|
|
11,97,18,742
|
|
احتیاطی خوراک
|
|
2,08,89,572
|
|
احتیاطی خوراک
|
|
3,87,68,322
|
|
میزان
|
|
1,95,07,08,541
سردست ملک بھر میں زیر علاج مریضوں کی تعداد 44,513ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.10 فیصد ہیں ۔
نتیجتاً شفایابی کی شرح 98.68 فیصد ہوگئی ہے۔ پچھلے 24 گھنٹے میں 4,435 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,26,52,743 ہوگئی ہے۔
گزشتہ 24 گھنٹے کے دورا ن 8,582 نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,16,179 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 85.48 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 2.02 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 2.71 فیصد ہے۔
وزارت دفاع
مغربی بحریہ کمانڈ میں بین الاقوامی یوگا ڈے منایا گیا
مغربی بحریہ کمانڈ  میں یوگا کا بین الاقوامی دن منایا گیا، جس میں دفاعی سیکورٹی فوجی دستہ ، ملٹری انجینیئر سروسز ، دفاعی شہری ملازمین سمیت تمام بحریہ کے اہلکاروں اور ان کے اہل خانہ نے 21 جون 2021 کو جوش و خروش کے ساتھ ساتویں بین الاقوامی یوگا ڈے میں شرکت کی جس کا موضوع تھا ’یوگا کے ساتھ رہیں - گھر میں رہیں‘۔
جنوبی ممبئی میں بحری کمیونٹی کے لیے بحریہ بیگمات ویلفیئر ایسوسی ایشن  کے زیر اہتمام ایک آن لائن یوگا سیشن کا انعقاد کیا گیا جس کا مقصد صحت کے استحکام اور قوت مدافعت میں اضافہ کے لیے مستقل بنیاد پر تمام اہلکاروں اور ان کے اہل خانہ کو، خاص طور پر ان مشکل حالات میں یوگا کی مشق کرنے کی ترغیب دینا تھا۔ ڈجیٹل پلیٹ فارموں کے ذریعہ مختلف آسنوں کا مظاہرہ کیا گیا اور شرکت کنندگان نے پورے جوش اور جذبے کے ساتھ اس کو دہرایا۔
اس کے علاوہ ڈبلیو این سی میں تمام سمندری اکائیوں نے بھی یونٹ کی سطح پر یوگا سیشنوں کا انعقاد کرکے اس دن کو منانے میں حصہ لیا، جس میں کووڈ کے تمام پروٹوکول کی تعمیل کی گئی۔ یوگا کو باضابطہ طور پر بحریہ کی جسمانی صحت کے نظام میں شامل کر لیا گیا ہے جسے جہازوں میں جگہ کی کمی کی بنا پر سمندر میں موجود مردوں کے لیے بے حد کارآمد پایا گیا ہے۔
محنت اور روزگار کی وزارت
ای پی ایف او نے پنشن یافتگان کیلئے جیون پرمان پتر جمع کرانے کی وقت کی حد کو 28فروری 2021 تک بڑھایا
اس قدم سے ای پی ایف او کے 35 لاکھ پنشن یافتگان مستفید ہوں گے
نئی دہلی:28 نومبر، 2020:کووڈ-19 وبا اور کورونا وائرس سے بزرگ آبادی کے تحفظ کے ای پی ایف او نے، ای پی ایس 1995 کے تحت پنشن یافتگان کے سلسلے میں جیون پرمان پتر جمع کرانے کی وقت کی حد 28فروری 2021 تک بڑھا دی ہے اور جن کا جیون پرمان پتر 28 فروری 2021 تک کسی بھی مہینے میں باقی ہے، فی الحال ایک پنشن یافتہ فرد 30 نومبر تک کسی بھی وقت جیون پرمان پتر جمع کرسکتا ہے، جو جاری ہونے کی تاریخ سے ایک برس کی مدت کیلئے مجاز ہوتا ہے۔
ایسے سبھی پنشن یافتگان 28فروری 2021 تک جیون پرمان پتر جمع کرسکتے ہیں۔ جے پی پی جمع کرنے کیلئے کئی طریقے ہیں جن میں 3.65 لاکھ کامن سروس سینٹر ، پنشن تقسیم کرنے والے بینکوں کی 1.36 لاکھ ڈاک گھر شاخیں محکمہ ڈاک کے تحت 1.90 لاکھ ڈاکیہ اور گرامین ڈاک سیوکوں کا پوسٹل نیٹ ورک شامل ہیں جس کا فائدہ پنشن یافتگان کے ذریعے اٹھایا جاسکتا ہے۔
پنشن یافتگان نزدیکی سی ایس سی کا پتہ لگانے کیلئے  لنک کا استعمال کرسکتے ہیں اوراپنے گھر یا دیگر جگہوں پر آرام سے جے پی پی جمع کرنے کیلئے ڈاک گھروں میں آن لائن گزارش کرنے کیلئے لنک پرجاسکتے ہیں۔
محنت اور روزگار کے وزیر جناب سنتوش کمار گنگوار نے ای پی ایف او کی کوششوں کی ستائش کرتے ہوئے کہا کہ ادارے نے کام کاج کو سہل بنانے اور ڈیجیٹل انڈیا مہم کو تیز کرنے کے ساتھ پنشن یافتگان کی مدد کرنے کیلئے ایک قابل تعریف کام کیا ہے اور جیون پرمان پتر جمع کرنے کے لئے وقت کی حد کو بڑھا کر 28فروری 2021 کردیا ہے۔ اس قدم سے ای پی ایف کے 35 لاکھ پنشن یافتگان مستفید ہوں گے۔
اس توسیع شدہ مدت کے دوران ایسے 35 لاکھ پنشن یافتگان کی پنشن بندنہیں کی جائے گی جو کہ نومبر 2020 کے دوران جیون پرمان پتر  جمع نہیں کرسکے۔
-----------------------
م ن۔م ع۔ ع ن
U NO: 7659
(
بھارت کا مسابقتی کمیشن
سی سی آئی نے زومیٹو کے ذریعہ گروفرس انڈیا اور ہینڈس آن ٹریڈز پرائیویٹ لمیٹڈدونوں میں 9.3 فیصد  حصص کی خریداری سے متعلق مجوزہ انضمام کو منظوری دی
نئی دہلی۔ 13 اگست ہندوستانی کی مسابقہ جاتی کمیشن نے زومیٹو لمیٹڈ  کے ذریعہ مخصوص حقوق کے ساتھ گروفر انڈیا پرائیویٹ لمیٹڈ  اور ہینڈس آن ٹریڈز پرائیویٹ لمیٹڈ  میں تقریبا 9.3 فیصد حصص کی خریداری کے مجوزہ انضمام کو منظوری دے دی ہے۔
زومیٹو: زومیٹو ایک پبلک لمیٹڈ کمپنی ہے۔ یہ بنیادی طور پر فوڈ سروسز مارکیٹ میں کام کرتا ہے اور ایک پلیٹ فارم مہیا کرتا ہے جو صارفین ، ریستوراں کے شراکت داروں اور ڈیلیوری پارٹنرز کو جوڑتا ہے نیز ان کی متعدد ضروریات کو پورا کرتا ہے۔ زومیٹو کی معاون کمپنی ، زومیٹو انٹرنیٹ پرائیویٹ لمیٹڈ ، ہائپر پیور بھی چلاتا ہے ، جو بنیادی طور پر زومیٹو کے ریستوران کے شراکت داروں کو تازہ ، اعلی معیار کے اجزاء  فراہم کرتا ہے۔
گروفرس انڈیا – گروفرس انڈیا ایک پرائیویٹ لمیٹڈ کمپنی ہے جو ہندوستان میں ایک ای کامرس مارکیٹ پلیس چلاتی ہے ، مختلف مصنوعات  بیچنے والوں اور سامان کے ممکنہ خریداروں کے درمیان ایک سہولت کار کے طور پر ڈیجیٹل اور الیکٹرانک نیٹ ورک پر اطلاعاتی ٹکنالوجی کا پلیٹ فارم مہیا کرتی ہے ۔
ایچ او ٹی – ایچ او ٹی ایک پرائیویٹ لمیٹڈ کمپنی ہے جو تیسری پارٹی تاجروں کے ساتھ بی 2 بی تھوک کاروبار،غذائی مصنوعات، کریانہ اور تھوک کی بنیاد پر فروخت کے مقصد سے دیگر سامان کی کنٹریکٹ مینوفیکچرنگ اور تھرڈ پارتی تاجران کو غذائی مصنوعات اور گروسری کے سامانوں کے اسٹوریج سمیت گودام کی خدمات فراہم کرتی ہے۔
گروفرس انٹرنیشنل پی ٹی ای لمیٹڈ  – گروفرس انٹرنیشنل ایک انویسٹمنٹ ہولڈنگ کمپنی ہے اور گروفرس انڈیا نیز ایچ او ٹی کی ہولڈنگ کمپنی ہے۔
سی سی آئی کا تفصیلی حکم نامہ بعد میں جاری کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7883
(Visitor Counter : 111
ماحولیات، جنگلات اور موسمیاتی تبدیلی کی وزارت
سی او پی-26 میں تمام اہم زیر التوا مسائل کو قومی ترجیحات اور حالات کو مدنظر رکھتے ہوئے باہمی طور پر حل کیا جانا چاہیے: جناب بھوپیندر یادو
بھارت نے آب و ہوا سے متعلق اقدامات پر قیادت کا مظاہرہ کیا ہے: ایگزیکٹو نائب صدر یورپی گرین ڈیل، یورپی یونین
نئی دہلی، 21 اکتوبر:
مرکزی وزیر ماحولیات جناب بھوپیندر یادو نے یورپی یونین کے ایگزیکٹو نائب صدر جناب فرانس ٹمرمینز سے دو طرفہ ملاقات کے دوران 2020 کے بعد کے عرصے کے لیے طویل مدتی آب و ہوا مالیات کے قیام اور ترقی یافتہ ممالک کی جانب سے کیے گئے 100 ارب ڈالر کے ہدف کو پورا کرنے کے عمل کو شروع کرنے کی ضرورت پر زور دیا جب کہ مضبوط آب و ہوا اقدامات کی فوری ضرورت پر زور دیا۔
دونوں فریقوں نے سی او پی 26 ، یورپی یونین اور بھارتی ماحولیاتی پالیسیوں ، یورپی یونین اور بھارت کے درمیان دو طرفہ تعاون سے متعلق مختلف امور پر تبادلہ خیال کیا۔
آئندہ سی او پی-26 کے بارے میں وزیر ماحولیات نے کہا کہ سی او پی 26 میں آرٹیکل 6، جنرل ڈیڈ لائنز، بہتر شفافیت فریم ورک وغیرہ جیسے تمام اہم زیر التوا معاملات قومی ترجیحات اور حالات کے تناظر میں باہمی طور پر حل کیے جانے چاہئیں۔
دونوں فریقوں نے تسلیم کیا کہ بھارت اور یورپی یونین کو مل کر سی او پی-26 کے کام یاب نتائج حاصل کرنے چاہئیں تاکہ اقوام متحدہ کی ماحولیاتی تبدیلی فریم ورک کانفرنس  اور پیرس معاہدے پر مکمل اور موثر طور پر عمل درآمد ممکن ہو سکے۔
جناب یادو نے وزیراعظم جناب نریندر مودی کی دور اندیشانہ قیادت میں گرین انرجی کی جانب بڑھنے کے لیے بھارت کے اہم ماحولیاتی اقدامات کے منصوبوں پر بھی روشنی ڈالی جس میں قابل تجدید توانائی، پائیدار ٹرانسپورٹ بشمول ای گاڑیاں ، توانائی کی کارکردگی، جنگلات اور حیاتیاتی تنوع کے تحفظ وغیرہ جیسے ترجیحی شعبے شامل ہیں ۔
آب و ہوا کے اقدامات پر بھارت کی قیادت کو سراہتے ہوئے جناب ٹیمرمینز نے کہا کہ پوری دنیا 2030 تک بھارت کے 450 گیگاواٹ کی قابل تجدید توانائی پیدا کرنے کے ہدف کو سراہ رہی ہے۔
دونوں فریق آب و ہوا اور ماحولیات پر دو طرفہ تعاون کو مزید مستحکم کرنے کے مواقع تلاش کرسکتے ہیں ، خاص طور پر ان طریقوں اور ذرائع پر جو کاربن کے کم اخراج کے راستے کو فروغ دینے میں مدد گار ہیں۔
بجلی کی وزارت
اڈیشہ میں کوویڈ-19 نگہداشت کے حوالے سے پاور گرڈ کی مساعی
نئی دہلی، 22 مئی 2021: بھارت سرکار کی وزارت بجلی کے تحت ایک مہا رتن کمپنی پاور گرڈ کارپوریشن آف انڈیا لمیٹڈ  نے ملک بھر میں اپنے ملازمین اور کارکنوں کی مدد کے لیے سرگرمی سے مختلف اقدامات کیے ہیں۔
راؤرکیلا سب اسٹیشن، اڈیشہ پروجیکٹ کیمپس کو 100 فیصد کوویڈ-19 سے پاک کرنے کی کوشش کے طور پر کوویڈ کیسز میں مزید اضافے کو روکنے کے لیے فعال اقدامات کیے گئے۔ تیز رفتار اینٹی جن ٹیسٹ کے لیے بڑے پیمانے پر کیمپ کا اہتمام 19 مئی 2021 کو سب اسٹیشن عملے، کارکنوں اور ان کے اہل خانہ کے لیے راؤرکیلا سب اسٹیشن کے قریب کے علاقوں میں کیا گیا تھا۔
انگل سب اسٹیشن پر ایک ویکسی نیشن کیمپ کا بھی اہتمام کیا گیا جہاں عملے، خاندان کے افراد، اے ایم سی فٹرز، ڈرائیوروں وغیرہ سمیت 100 افراد شامل تھے۔ اسی طرح کے کیمپ باری پد، کنیہا اور بولانگیر سب اسٹیشنوں پر بھی لگائے گئے تھے۔